
Peremehetu ehitise bilanssi võtmine
(Tallinna mnt 46a, Narva linn)
1.  Asjaolud ja menetluse käik
Narva Linnavolikogu 20.10.2016 otsusega nr 236 tunnistati peremehetuks ehitiseks Narva linnas, aadressil Tallinna mnt 46a asuva spordiväljaku.  
OÜ Uus Maa Kinnisvarabüroo Virumaa 31.01.2014 ekspertarvamuse nr 0121/0114 VK kohaselt, on objekti turuväärtus seisuga 01.11.2013 6000 (kuus tuhat) eurot.
2. Õiguslikud alused
Vastavalt Kohaliku omavalitsuse korralduse seaduse § 30 lõike 1 punktile 2 lahendab ja korraldab valla- või linnavalitsus kohaliku elu küsimusi, mis volikogu määruste või otsusega või valla või linna põhimäärusega on pandud täitmiseks valitsusele.
Vabariigi Valitsuse 08.08.1996 määruse nr 211 kinnitatud “Peremehetu ehitise hõivamise kord” punkti 14 kohaselt pärast kohaliku omavalitsuse volikogu otsuse jõustumist ehitise peremehetuse tuvastamise kohta võtab hõivaja ehitise oma valdusse, mille kohta koostatakse senise valdaja või hooldajaga vastav akt. Nimetatud akt koos kohaliku omavalitsuse volikogu otsusega on aluseks hõivaja kandmiseks riiklikusse ehitisregistrisse ehitise omanikuna.
3. Otsus

Narva Linnavalitsuse Arhitektuuri-ja Linnaplaneerimise Ametil võtta oma bilanssi Narva linnas, aadressil Tallinna mnt 46a asuva spordiväljaku, mille turuväärtus on 6000 (kuus tuhat) eurot.
4. Rakendussätted

4.1.  Narva Linnakantseleil teha korraldus teatavaks Narva Linnavalitsuse Arhitektuuri-ja Linnaplaneerimise Ametile.
4.2.  Korraldus jõustub seadusega sätestatud korras.
4.3.  Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva  jooksul arvates Narva Linnavalitsuse poolt korralduse teatavakstegemist.

